August 2010

August 2010, kroonika 2010. aasta august algas pühapäeval ja lõppes 31 ööpäeva pärast teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Jõustus kobarpommid keelustav Oslo konventsioon, millega on liitunud 107 riiki. Afganistanis Rahvusvaheliste julgeolekuabijõudude koosseisus viibinud 1950 Hollandi sõdurit lõpetasid poliitiliste vaidluste tõttu oma missiooni ja pöördusid tagasi kodumaale. Tšetšeeni mässuliste liider Doku Umarov teatas, et annab võimu üle Aslambek Vadalovile. Eestis hakkas kehtima uus statistikaseadus, millega muu hulgas luuakse statistikanõukogu. Venemaa president Dmitri Medvedev kuulutas ulatuslike metsapõlengute tõttu välja eriolukorra Marimaal, Mordvas, Vladimiri, Voroneži, Moskva, Nižni Novgorodi ja Rjazani oblastis. Venemaal kukkus maandumisel alla Krasnojarskist Igarkasse teel olnud reisilennuk Antonov An-24, mille pardal olnud 15 inimesest hukkus 11. Venemaal Novgorodis asutati Vene Hansalinnade Liit, kuhu kuulub 13 linna: Belozersk, Veliki Novgorod, Veliki Ustjug, Vologda, Ivangorod, Kaliningrad, Kingissepp, Pihkva, Smolensk, Toržok, Totma, Tihvin ja Tver. Liidu keskuseks saab Novgorod. Eestis kogunes Riigikogu erakorralisele istungjärgule, et muuta presidendi välja kuulutamata jäetud monopolide hinnapiirangute kehtestamise seadust. Eesti kaitseatašeena Poolas asus tööle kolonel Albert Helme ning kaitseatašeena Taanis ja Norras kolonelleitnant Toomas Peda. Iisraeli ja Liibanoni piiril toimunud tulistamise käigus hukkus kolm Liibanoni ja kaks Iisraeli sõdurit ning üks ajakirjanik. Saksamaa Tübingeni ülikool teatas, et ülikooli teadlased määrasid 1873. aastal Šveitsist leitud koera lõualuu vanuseks rohkem kui 14 000 aastat. See on vanim märk koera pidamisest koduloomana. Vanuatul Port Vilas algas 41. Vaikse Ookeani Saarte Foorumi tippkohtumine. 14-aastane hollandlane Laura Dekker alustas purjekal retke ümber maailma. Ta plaanib saada noorimaks üksi ümber maailma purjetanud inimeseks. Iraanis Hamadānis plahvatas president Maḩmūd Aḩmadīnezhādi kaaskonna lähedal lõhkekeha. President vigastada ei saanud. Itaalia peaministri Silvio Berlusconi vastu algatatud umbusaldushääletus parlamendis kukkus läbi. 229 liiget oli umbusaldamise poolt, 299 vastu ja 75 jättis hääletamata. Keenias toimus põhiseadusreferendum. Esialgsetel andmetel pooldas umbes kaks kolmandikku hääletanutest uut põhiseadust, mis muu hulgas piirab presidendi võimu ning annab regioonidele suuremad õigused. Soomet tabanud äikesetormi tagajärjel katkes elektrivarustus kümnetes tuhandetes kodumajapidamistes, murdusid puud ja katkes rongiliiklus. Tšetšeeni võitlejate juht Doku Umarov teatas, et ei kavatse siiski tagasi astuda. Eestis algas Erna retk kuuest riigist pärit 24 võistkonna osalusel. Lääne-Virumaal Tamsalu vallas pandi nurgakivi Porkuni Kooli uuele hoonele. Afganistani idaosas Nangarhāri provintsis hukkus NATO õhurünnakute tagajärjel vähemalt 32 tsiviilisikut. Ameerika Ühendriikide Kaitseministeerium nõudis portaalilt WikiLeaks Afganistani sõda puudutavate salajaste materjalide kõrvaldamist veebilehelt. BP teatas, et on lõpetanud Mehhiko lahe lekkinud puuraugu tsementeerimise. Haiti päritolu muusik Wyclef Jean seadis end üles presidendikandidaadina novembris 2010 toimuvatel Haiti presidendivalimistel. Lõuna-Korea alustas Kollasel merel vaidlusalase merepiiri lähedal allveelaevade tõrje õppusi. Taiwan ja Singapur leppisid kokku kõneluste alustamises vabakaubanduslepingu sõlmimiseks. 2010. aasta Tšiili kaevandusõnnetus: Tšiili põhjaosas Copiapó linnast umbes 45 km põhja pool San José kulla- ja vasekaevanduses toimunud varingu tagajärjel jäi maa alla lõksu 33 kaevurit. Venemaa peaminister Vladimir Putin keelustas põua tõttu teravilja ja teraviljatoodete ekspordi alates 15. augustist kuni aasta lõpuni. Tartu Loodusmaja arhitektuurivõistluse võitis Urmas Lõokese Arhitektibüroo ja Karisma Arhitektid OÜ töö märgusõnaga "Känd". Hiinas Shandongi provintsis Yantai linna lähedal jäi kullakaevanduses puhkenud tulekahju tagajärjel lõksu vähemalt 50 kaevurit. Indoneesias Siau saarel hakkas purskama Karangetangi vulkaan. Poolas astus ametisse president Bronisław Komorowski. Ungaris astus ametisse president Pál Schmitt. Venemaa president Dmitri Medvedev tegi ettepaneku nimetada miilits ümber politseiks. Ameerika Ühendriikide teadlased teatasid, et kaks päeva varem tehtud NASA satelliidipildilt avastati, et Gröönimaa looderannikult Petermanni liustiku küljest on lahti murdunud umbes 260 km² suurune jääpank. Afganistani kirdeosas Badakhshāni provintsis tapsid Ţālebāni mässulised kuus USA, ühe saksa ja ühe Briti silmaarsti ning nende kaks kohalikku saatjat. Colombias astus ametisse president Juan Manuel Santos. Kuuba endine liider Fidel Castro esines kõnega riigi parlamendis. Soomes Heinolas peetud saunaskäimise maailmameistrivõistlustel hukkus Venemaa võistleja Vladimir Ladõženski. Venemaa välisministeerium süüdistas Ameerika Ühendriike mitme rahvusvahelise relvastuskokkuleppe rikkumises. Erna retke võitis Kaitseliidu Põlva maleva meeskond. Mikitamäel kuulutati 17. korda üheks päevaks välja Seto kuningriik. Abhaasias üllatusvisiidil viibiv Venemaa president Dmitri Medvedev kohtus muu hulgas Abhaasia liidri Sergei Bagapšiga. Hiinas Gansu provintsis hukkus paduvihmadest tingitud maalihete tagajärjel vähemalt 120 inimest ja umbes 2000 jäi kadunuks. Lõuna-Korea president Lee Myung-bak nimetas peaministri kandidaadiks Kim Tae-ho. Põhja-Korea pidas Jaapani meres kinni Lõuna-Korea kalalaeva, mille pardal oli neljast korealasest ja kolmest hiinlasest koosnev meeskond. Eestit tabanud äikesetorm murdis puid ning lõhkus katuseid ja elektriliine. Ameerika Ühendriikides Alaska edelaosas Aleknagiki lähedal kukkus alla väikelennuk, mille pardal olnud üheksast inimesest hukkus viis, nende seas senaator Ted Stevens. Põhja-Korea tulistas vaidlusaluse piiri lähedal suurtükkidest Kollasesse merre umbes sada lasku. Teadaolevalt see kahju ei tekitanud. Rwandas toimusid presidendivalimised. Ametis olev president Paul Kagame valiti 93 protsendiga häältest uueks ametiajaks tagasi. Ungaris Piliscsabas algas viiepäevane 11. rahvusvaheline soome-ugri kongress. Venemaa teatas, et võtab vastu Eesti pakutava kustutustehnika metsapõlengute kustutamiseks. Tartumaal Vedu külas Jampo seakasvatuses hukkus elektrikatkestuse tagajärjel seiskunud ventilatsiooni tõttu umbes 400 siga. Colombias Santa Martas kohtunud Colombia president Juan Manuel Santos ja Venezuela president Hugo Chávez leppisid kokku riikidevaheliste diplomaatiliste suhete taastamises. Rootsi pealinnas Stockholmis sõlmiti Eesti ja Rootsi vaheline kaitsealaste ühishangete lepe. Slovakkia peaministri Iveta Radičová valitsus võitis häältega 79:66 usaldushääletuse parlamendis. Vanuatut tabas 7,6-palline maavärin, mille epitsenter oli umbes 40 km kaugusel suurimast saarest Efatest. Eesti Rahvusringhääling avas ingliskeelse uudisteportaali. Muslimitel algas ramadaan. Bosnia ja Hertsegoviina ametiisikud teatasid, et Bosnia ja Hertsegoviina ning Serbia piiri lähedalt Perućaci järve kaldast on leitud umbes 60 arvatavasti Višegradi massimõrva käigus 1992. aastal tapetud Bosnia moslemi säilmed. Kongo Demokraatliku Vabariigi idaosas hukkus Tanganjika järve sõitnud veoautos vähemalt 58 inimest. Seišellid ratifitseerisid 112. riigina Rahvusvahelise Kriminaalkohtu Rooma statuudi. Suurbritannia arheoloogid teatasid umbes 11 000 aasta vanuse eluaseme jäänuste leidmisest North Yorkshire'is Scarborough's. Eesti Põllumeeste Keskliidu suurkogul valiti keskliidu presidendiks Harjumaa mahetootja Juhan Särgava. Surinames astus ametisse president Dési Bouterse. Birma ametiisikud teatasid, et riigi esimesed valimised üle 20 aasta peetakse 7. novembril. Brasiilia suurim lennufirma TAM Linhas Aereas teatas kavatsusest ühineda Tšiili lennufirmaga LAN Airlines. Loodav regiooni suurim lennufirma saab nimeks Latam Airlines Group. Cooki saarte peaminister Jim Marurai kuulutas 17. novembriks välja parlamendivalimised. Ecuadoris toimus 6,9-palline maavärin, mille epitsenter oli umbes 200 km Quitost kagu pool. Kanada rannikule jõudis kaubalaev umbes 500 Sri Lankalt põgenenud tamiliga. Kõrgõzstani endiselt presidendilt Askar Akajevilt võeti ära endise presidendi staatus ja otsustati nõuda tema väljaandmist. Venemaal elavat Akajevit süüdistatakse mitmes ametiajal tehtud kuriteos. Eesti välisministeerium sõlmis Soome välisministeeriumiga koostööleppe, mille järgi hakkab Eesti diplomaat alates jaanuarist 2011 stažeerima Soome saatkonnas Sambias Lusakas. Singapuris algasid esimesed noorte suveolümpiamängud. Vaikses ookeanis Guamist umbes 375 km edela pool toimus 7,2-palline maavärin. Eesti lepidopteroloogid teatasid, et Sõrve poolsaarelt leiti nädal varem Eestis esmakordselt mõrsjaöölase perekonda kuuluva liblikaliigi Noctua interjecta isend. Afganistani ametiisikud teatasid naftavälja leidmisest riigi põhjaosas Jowzjāni ja Balkhi provintsis. Selle varud on hinnanguliselt 1,8 miljardit barrelit. Colombia lennufirma Aires Colombia Bogotást San Andrési saarele suundunud reisilennuk Boeing 737 sattus äikesetormi kätte ja kukkus maandumisel alla. Lennuki pardal olnud 137 inimesest hukkus üks ja kümned said vigastada. Colombia ülikooli teadlased teatasid, et Colombia Caquetá departemangus avastati senitundmatu esikloomaliste liik Callicebus caquetensis. Hiina kirdeosas Heilongjiangi provintsis Yichuni linnas hukkus ilutulestikutehases toimunud plahvatuses vähemalt 19 inimest. Iraagi viis kuud kestnud valitsusläbirääkimised katkesid, kui valimistel enim hääli saanud endise peaministri Iyād ‘Allāwī juhitav al-‘Irāqīyah lõpetas kõnelused peaminister Nūrī al-Mālikī Islami Da‘wa Partei juhitava koalitsiooniga. Venemaa pealinnas Moskvas vahistati spioneerimissüüdistusega Rumeenia diplomaat Gabriel Grecu ning kästi tal 48 tunni jooksul riigist lahkuda. Eesti president Toomas Hendrik Ilves nimetas Merike Kokajevi Eesti suursaadikuks San Marinos ja Maltal, asukohaga Roomas; Priit Pallumi suursaadikuks Horvaatias, asukohaga Budapestis; Tiina Intelmanni suursaadikuks Iisraelis ja Montenegros, asukohaga Tel Avivis; Mariin Ratniku suursaadikuks Luksemburgis, asukohaga Brüsselis ning Paul Teesalu alaliseks esindajaks Araabia Liigas, asukohaga Kairos. Delfi portaali uueks peatoimetajaks sai Raimo Ülavere. Pärnu linnaametnike teatel ostab Pärnu taastusravikeskuse Sõprus linnalt 23,4 miljoni krooni eest ainsana enampakkumisel osalenud Pärnu Ravikeskus. Iraagi pealinna Bagdadi kesklinnas sõjaväe värbamiskeskuse juures toimunud enesetapurünnaku tagajärjel hukkus vähemalt 41 inimest. Filipiinidel Manilast umbes 240 km põhja pool Baguio linna lähedal maanteelt jõeorgu paiskunud bussis hukkus vähemalt 40 inimest. India põhjaosas Uttarakhandi osariigis hukkus mussoonvihmade põhjustatud koolimaja varingu tagajärjel vähemalt 18 last. Jaapani edelaosas Kagawa prefektuuris kukkus alla elektrijuhtmetesse kinni jäänud merevalvekopter; hukkus viis inimest. Lõuna-Aafrika Vabariigis algas rohkem kui miljoni avaliku sektori töötaja streik. Venemaal Sotšis kohtusid Venemaa president Dmitri Medvedev, Pakistani president Asif Ali Zardari, Afganistani president Ḩāmid Karzay ja Tadžikistani president Emomalii Rahmon. Kõneldi peamiselt julgeolekust ning terrorismi- ja uimastikaubanduse vastasest võitlusest. Eesti välisminister Urmas Paet viibis visiidil Norras, kus kohtus teiste seas Norra välisministri Jonas Gahr Størega. Tallinnas algas kolmepäevane Eesti sõprade rahvusvaheline kokkutulek, kus arutati muu hulgas Eesti tuleviku üle. Eesti suursaadik Ungaris Priit Pallum andis Ungari presidendile Pál Schmittile üle oma volikirja. Eesti Rahvusringhääling avas venekeelse infoportaali. Ameerika Ühendriikide tehnoloogiaettevõte Intel teatas kavatsusest osta turvalahenduste tootja McAfee. Armeenias visiiti alustanud Venemaa president Dmitri Medvedev kohtus Armeenia presidendi Serž Sargsjaniga. Hiinas Xinjiangi piirkonnas Aksu linnas toimunud pommiplahvatuses hukkus seitse ning sai haavata 14 inimest. Indias Hyderābādis alanud rahvusvahelisel matemaatikute kongressil anti Fieldsi medal Iisraeli matemaatikule Elon Lindenstraussile, vietnami päritolu Prantsusmaa matemaatikule Ngô Bảo Châule, vene matemaatikule Stanislav Smirnovile ja Prantsusmaa matemaatikule Cédric Villanile. Iraagist lahkus viimane Ameerika Ühendriikide lahinguüksus. Umbes 56 000 väljaõppe ja tsiviiloperatsioonide turvamisega tegelevat USA sõdurit jääb Iraaki 2011. aasta lõpuni. Prantsusmaal hakati ebaseaduslikes laagrites elanud mustlasi riigist välja saatma. Hiiumaal ilmus nädalalehe Hiiu Nädal esimene number. Lehe peatoimetaja on Urmas Lauri. Iisrael ja Palestiina leppisid kokku omavaheliste rahuläbirääkimiste alustamises septembri alguses Washingtonis. Venemaa president Dmitri Medvedev ja Armeenia president Serž Sargsjan allkirjastasid lepingu, mille järgi jääb Venemaa Gjumri sõjaväebaas Armeeniasse Türgi piiri lähedale Gjumri linna kuni 2044. aastani. Vastutasuks pakkus Venemaa Armeeniale julgeolekugarantiid ja relvatarneid. Eestis toimus "Ühtelaulmine". Poola suursaatkonnas Tallinnas anti Lagle Parekile, Trivimi Vellistele ja Kalle Jürgensonile üle Poola Vabariigi Teenete Ordeni Ohvitseriristid. Tallinnas Vabaduse väljakul Jaani kiriku kõrval avati Solidaarsuse mälestuskivi ja Chopini pink. Austraalias toimusid parlamendivalimised. Nii peaminister Julia Gillardi juhitav Austraalia Tööpartei kui ka opositsiooniliidri Tony Abbotti juhitav paremtsentristlik koalitsioon sai parlamendis 71 kohta. Iraani lõunaosas Būshehris avati Venemaa abiga ehitatud Būshehri tuumaelektrijaam, mis on Iraani esimene tuumaelektrijaam. Iraan tutvustas oma pika lennukaugusega mehitamata pommituslennuki prototüüpi. Kreekas toimus 5,4-palline maavärin. 2010. aasta Tšiili kaevandusõnnetus: Tšiili päästetöötajad tegid kindlaks 5. augustil kaevandusvaringu tagajärjel maa alla lõksu jäänud 33 kaevuri asukoha. Eesti president Toomas Hendrik Ilves andis Pärnu kontserdimajas 83 kodule üle auhinna Kaunis Eesti Kodu 2010. Austrias Viini loomaaias sündis pandapoeg. Filipiinide pealinnas Manilas võttis tööle ennistamist nõudnud relvastatud endine politseinik pantvangi bussitäie Hongkongi turiste. Hukkus vähemalt üheksa inimest, sealhulgas pantvange võtnud politseinik. Eesti president Toomas Hendrik Ilves kuulutas välja sõnause, võistluse uute eestikeelsete sõnade leidmiseks üheteistkümne sageli kasutatava mõiste tähistamiseks. Eesti kaitseväe peastaap teatas, et koostöös Eesti Meremuuseumiga läbi viidud operatsiooni käigus leidis miinijahtija Ugandi möödunud nädala lõpus Saaremaa lähedal Vabadussõjas hukkunud Suurbritannia sõjalaevade Cassandra, Myrtle'i ja Gentiani jäänused. Tallinna linnavolikogu sotsiaaldemokraadist aseesimees Katrin Saks teatas, et astub tagasi sihtasutuse Tallinn 2011 nõukogust, sest ei kiida heaks sihtasutuse parteilist juhtimist Keskerakonna poolt. Järvamaal Amblas alustati projekti "EstWin", mille raames rajatakse 2015. aastaks Eesti maapiirkondadesse ülikiiret internetiühendust võimaldav võrk. Hiina kirdeosas Heilongjiangi provintsis Yichunis purunes ja süttis maandumisel Harbinist saabunud Henan Airlinesi reisilennuk Embraer 190. Pardal olnud 96 inimesest hukkus 43 ja ülejäänud said vigastada. Mehhiko ranniku lähedal Vaikses ookeanis toimus 6,1-palline maavärin, mille epitsenter oli 283 km kaugusel Cihuatláni linnast. Moldova pealinnas Chişinăus pidas politsei kinni kolm uraani salakaubavedu plaaninud inimest, kellelt leiti 1,8 kg uraani. Nepalis kukkus umbes 80 km kaugusel Katmandust alla lennufirma Agni Air väikelennuk Dornier 228, mille pardal hukkus 14 inimest, nende seas kuus välismaalast. Somaalia pealinnas Muqdishos toimunud islamirühmituse Ash-Shabāb rünnakus hotellile hukkus vähemalt 33 inimest, nende seas kuus parlamendi liiget. Soome endisele suusahüppajale Matti Nykäsele mõisteti abikaasale kehavigastuste tekitamise eest aasta ja nelja kuu pikkune vanglakaristus. Egiptuse ametnikud teatasid umbes 3500 aasta vanuse asulakoha leidmisest umbes 200 km Kairost lõuna pool asuvast Al-Khārijah' oaasist. Iraagis Bagdadis ja mitmes teises linnas toimunud pommiplahvatuste tagajärjel hukkus vähemalt 56 inimest. Kongo Demokraatliku Vabariigi lääneosas Bandundu lähedal lennufirma Filair lennukiga toimunud õnnetuses hukkus vähemalt 20 inimest. Eesti president Toomas Hendrik Ilves võttis vastu Iirimaa suursaadiku Peter McIvori ja Vietnami suursaadiku Đoàn Ngọc Bởi volikirjad. Rakvere volikogu avaldas umbusaldust sotsiaaldemokraadist linnapeale Rannar Vassiljevile ja valis uueks linnapeaks reformierakondlase Andres Jaadla. Eesti välisminister Urmas Paet alustas kahepäevast visiiti Riias, et osaleda Eesti, Rootsi, Soome, Norra, Taani, Islandi, Leedu ja Läti välisministri kohtumisel. Eesti suursaadik Soomes Mart Tarmak andis president Tarja Halosele üle oma volikirja. Pressinõukogu esimeheks valiti Sulev Valner. Tallinna linnavolikogu otsustas asutada sihtasutuse Tallinna Vene Muuseum. Iraani põhjaosas Semnāni provintsis toimus 5,7-palline maavärin, mis põhjustas vähemalt kahe inimese surma. Madagaskari kohus mõistis endise kukutatud presidendi Marc Ravalomanana kümnete meeleavaldajate surmas süüdistatuna tagaselja eluaegsele sunnitööle. Eestis jõustus ausa hinnastamise kokkulepe "Euro hinda ei tõsta", millega liitunud ettevõtted kohustuvad eurole ülemineku käigus hindu mitte tõstma. Ameerika Ühendriikides Los Angeleses jagati Emmy auhindu. Indoneesias Sumatra saarel hakkas purskama Sinabungi vulkaan. Evakueeriti tuhandeid inimesi. Venemaal Tšuvaššias astus ametisse president Mihhail Ignatjev. Ameerika Ühendriikide asepresident Joe Biden saabus üllatusvisiidile Iraaki. Mehhiko politsei vahistas narkoparun Edgar Valdez Villarreali. Venemaal Tveri oblastis Võšni Volotšoki vanadekodus enesetapja süüdatud tulekahjus hukkus üheksa inimest. Afganistanis NATO operatsioonil hukkus Eesti jalaväekompanii Estcoy-10 koosseisus lahinguülesandeid täitnud nooremseersant Herdis Sikka. Tallinna Tehnikaülikoolis toimus rektori inauguratsioonitseremoonia, kus andis ametivande ülikooli uus rektor Andres Keevallik. Pärnus avati Pärnumaa kutsehariduskeskuse uus õppehoone. Ameerika Ühendriikide president Barack Obama kuulutas sõjalised operatsioonid Iraagis lõppenuks. Saksamaa Hesseni liidumaa parlament valis minister-presidendiks Volker Bouffieri. Venemaa peaminister Vladimir Putin mälestas Norilskis Norillagi ohvreid. Eesti president Toomas Hendrik Ilves nimetas Eesti suursaadikuks Valgevenes Jaak Lensmenti. Eesti keeles ilmus "Gilgameši eepos".